شۆخە بچووکە درۆزنەکان
شۆخە بچووکە درۆزنەکان () زنجیرە درامایەکی ئەمریکی نەوجەوانانە. لە زنجیرە کتێبکى سارە شیپارد کە بەھەمان ناوەوە وەرگیراوە. لەبەرھەم ھێنانی ئا.مارلین کینگە. لەسەرەتادا ١٠ ئەڵقەى لێ دروست کرا، بەڵام لەبەر ئەوەى پێشوازییەکی باشى لێکرا، کەناڵى ABC Family داواى کرد کە ١٢ ئەڵقەى تری لێ وێنە بگیرێت، تاوەکو وەرزی یەکەمی پێ تەواو بکرێت. پەخشى یەکەمى لە ٨ی حوزەیرانی ٢٠١٠ بوو، تاوەکو ئێستا ٦ وەرزی بە درێژى ٢٠-٢٥ ئەڵقە بۆ ھەر وەرزێک لێ دروست کراوە. بۆ وەرزى حەوتەمیش نوێ کراوەتەوە. لە تشرینی دووەمى ٢٠١٤ ئەکتەرى دراماکە لوسى ھێل رایگەیاند کە وەرزى حەوتەم کۆتا وەزرى دراماکە دەبێت.

رووداوەکان 
رووداوەکان لە کۆخێکی هاوینەى شارۆچکەى خەیالێ رۆزوود دەست پێدەکات، ئەو کاتەى هەر چوار هاورێ ئاریا مۆنتۆگۆمەرى و هانا مارین و ئیمیلی فیڵدز لەگەڵ سبێنسەر هاستینگز هەواڵى دیار نەمانی هاورێیە نزیک و پێشرەوەکەیان ئاڵیسۆن دیلۆرانتسیان پێدەگات، کە دەبێتە پچرانی ھاورێیەتیان ودابڕان لە یەکتر. 
ساڵێک دواى دیارنەمانی ئاڵیسۆن، پۆلیسى شارۆچکە تەرمی ئاڵیسۆن دەدۆزێتەوە، ئەو رووداوەش دەبێتە ھۆى دووبارە کۆکردنەوى چوار ھاورێکە پێکەوە، بەتایبەتی ئەو کاتەى کە چەن نامەیەکی نادیار لەلایەن کەسێک کە ناوى لە خۆى ناوە ئەى پێدەگات. ئەى ھەرەشەى ئاشکرا کردنی نھێنیەکانی کەسى و خێزانیان لێ دەکات، کە ئەو نەھێنیانە زۆربەیان تەنیا ئاڵیسۆنى مردوو دەیزانی. 
لەگەڵ ئاڵۆزبوونى رووداوەکان وتێکدانی رەوشى خێزانی کچەکان، کچەکەکان لەھەوڵى دۆزینەوە و ئاشکرا کردنی کەسایەتی نادیارى ئەى دەبن. کە ئەوەش چەندین لاپەرەى تازە لە نھێنی خێزانی وژیانی خۆیان و ئاڵیسۆن ھەڵدەداتەوە.

کەسایەتییەکان 
ترۆیان بیلیساریۆ لە رۆڵى سبێنسەر ھاستێنگز، زیرەکتریان کچى گرووپەکەیە، بەڵام ئاشکرا کردنی کەسایەتی ئەى چەندین لاپەرى نھێنی و خەمناکی خێزانەکەشى ھەڵدەداتەوە.
ئاشلى بێنسۆن لە رۆڵى ھانا مارین، قژ زەرد وجوانترین کچى گروپەکەیە، ھانا بە ھۆى ئەیەوە ژیانی دایکیشی دەخاتە ناو مەترسیەوە.
تایلەر بلاکبۆرن لە رۆڵى ئاڵیسۆن دیلۆرانتیس، سندوقى رەشى کچەکانە، بەڵام دیارنەمان ومردنی نەبووە ھۆکارى شاردنەوەى نھێنیەکانیان.
ھۆلى ماریان کۆمبس لە رۆڵى ئێمیلی فێلدز.
لوسى ھێل لە رۆڵى ئاریا مۆنتۆگۆرى، ئاریا پەیوەندی سۆزدارى لەگەڵ مامۆستاکەى ھەیە، ئەى ھەڕەشەى ئاشکراکردن و ئابڕوبردنی لێ دەکات.
ئەین ھاردینگ لە رۆڵى ئێزرا فیتز، مامۆستاى قوتابخانە، لەگەڵ قوتابیەکەى ئاریا پەیوەندی سۆزدارى کۆیان دەکاتەوە.

ژمارەی بینەران 
لەسەرەتادا ١٠ ئەڵقەى لێ دروست کرا، بەڵام لەبەر ئەوەى پێشوازییەکی باشی لێکرا، کەناڵى ABC Family داواى کرد کە ١٢ ئەڵقەى تر لێ وێنە بگیرێت، تاوەکو وەرزی یەکەمی پێ تەواو بکرێت. لەلایەن نەوجەوانان و لاوان پێشوازییەکی باش لە دراماکە کرا، لەبەر ئەوە کەناڵى وەبەرھێنەر بۆ ٧ وەرزى تر، دراماکەى نوێ کردەوە.

خەڵاتەکان 
لە کۆى ٤٣ پاڵاوتن لە خەڵاتە جیاوازەکان، ٢٢ خەلأتی لە بەشەکانی باشترین دراماى لاوان و باشترین ئەکتەر و باشترین دەرھێنان بردۆتەوە. لەوانە باشترین دراما لە خەڵاتەکانی پیپل چۆیس ئەورۆد و تین چۆیس ئەورۆد.

سەرچاوەکان 
 ویکیپیدیای ئینگلیزی

بەستەرەکان بۆ دەرەوە 
 لاپەرەی زنجیرە لە پێگەی imdb
 پێگەی فەرمی

وتارە ھەتیوەکان
زنجیرە تەلەڤیزیۆنییە ئەمریکییەکانی دەیەی ٢٠١٠
زنجیرە تەلەڤیزیۆنییە ئەمریکییەکان، دەستپێکردنی ٢٠١١
بەرنامە تەلەڤیزیۆنییەکان بە زمانی ئینگلیزی
زنجیرە تەلەڤیزیۆنییە وروژێنەرە ئەمریکییەکان
زنجیرە دراما زنجیرەییەکان
ئەو زنجیرە تەلەڤیزیۆنییانەی کە تەلەڤیزیۆنی واڕنەر بڕۆز بەرھەمیھێناوە
بەرنامە تەلەفزیۆنییەکان لە شاری ڤانکۆڤەر وێنەگیراون